**Mbledhja e dates 09.09.2025**

I mbajtur sot me datë 09.09.2025, ora 11:00. U zhvillua mbledhja e radhës e Këshillit Bashkiak. Mbledhja është thirrur me njoftimin e datës 02.09.2025

Morën pjesë: **Albert Muja,** **Adelina Shllaku,** **Fasli Gërmizi, Gazmend Hallaçi, Destan Spahiu, Arjeta Zela, Ervis Gjana,** **Astrit Dobrushi, Xhem Visha, Vebi Bajraktari, Sami Mata**, **Republika Tusha,** **Edmond Hallaçi**, **Averdio Syla,** **Musë Kastrati,** **Arjan Cengu, Astrit Cengu, Aurora Guska,** **Gëzim Shehu,** **Halilm Peca, Teuta Elezaj.**

Konstatohet kuorumi i nevojshëm për fillimin e mbledhjes.

Kryetari i Këshillit lexon rendin e ditës:

1.Miratimi i procesverbalit të mbledhjes së datës 31.07.2025.

2. Raportim i Drejtorisë së Shërbimeve Komunitare për gjendjen e objekteve arsimore.

3.Projektvendim për dhënien e ndihmës ekonomike nga fondi 6%, **KORRIK 2025**.

4.Projektvendim për miratimin e tavaneve përfundimtare të shpenzimeve të programit buxhetor afatmesëm 2026-2028, faza 2”

5**.**Projektvendim “ Për miratimin e planit të arsimit parauniversitar në bashkinë Kukës 2026-2028”. Propozohet për shtesë në rend dite:

1.Projektvendimi “ Për miratimin e planit të barazisë gjinore në bashkinë Kukës”.

2.Projektvendim për miratim e marrëveshjes për krijimin e personit juridik si subjekt i kompetencave të përbashkëta midis njësive të vetëqeverisjes vendore dhe Këshillit të Ministrave të Republikës së Shqipërisë për rritjen e kapaciteteve të qeverisjes vendore, Akademia e Trajnimit të Vetëqeverisjes Vendore (TALGA).

Miratohet rendi i ditës me ndryshime.

Shqyrtohet pika 1.

Nuk ka diskutime. Miratohet me të gjitha votat pro.

Shqyrtohet pika 2.

Raportim i Drejtorisë së Shërbimeve Komunitare për gjendjen e objekteve arsimore.

Drejtori raporton për çeshtjen. Kanë përfunduar të gjitha objektet. Vetëm 4 prej tyre janë në process.

Fasli Gërmizi: Kur kam bërë kërkesën për këtë informacion, kam pasur parasysh që në raportim duhej të vihej me : Cilat ishin kërkesat e secilës shkollë, sa prej tyre janë realizuar, të specifikohen suvatimet, lyerjet, etj.

Tashmë procesi duhet të ishte i përfundur. Sot duhet të uronim fëmijët për fillimin e vitit shkollor.

Ky shërbim nuk është dhënë nga bashkia. Planifikimet duhet të bëhen që në qershor dhe puna duhet të fillonte që atëherë.

Albert Halilaj: Bashkia ka të parashikuar volumin e shpenzimeve për ndërhyrjet në objektet shkollore. Është bërë renditja sipas kërkesave. Është realizuar mbi 95 %.

Shqyrtohet pika 3.

Gazmend Hallaçi: Komisioni nuk u mblodh për shkak të mungesave.

Pavarësisht kësaj, ju ftoj ta miratoni projektvendimin pasi janë 390 familje që presin.

Ervis Gjana: Është e disata herë që ky komision nuk mblidhet. Pse nuk rishikohet përbërja e tij?

Albert Muja: Mbase duhet të rishikohet rregullorja. Aktualisht një anëtar komisioni duhet të ketë 6 mungesa që të hiqet nga një komision. Mund të reduktohet në 3 mungesa. Kjo ceshtje e rishikimit të rregullores duhet të shqyrtohet nga komisioni përkatës.

Musë Kastrati: Pse nuk ndryshohet ky komision që bëhet pengesë për mbarëvajtjen e punës.

Vijon debate për rregulloren e organizimit dhe funksionimit të këshillit bashkiak.

Fasli Gërmizi: Koha ka treguar që masat ndëshkuese nuk janë zgjidhje. Duhet t’I kthehemi bashkëpunimit për mbarëvajtjen e punës.

Hidhet në votim projektvendimi për dhënien e ndihmës ekonomike nga fondi 6%. Miratohet me të gjitha votat pro.

Shqyrtohet pika 4

Ramiz Hereni: Paraqitja e këtij projektvendimi është një procedurë standarte ligjore. Ky projektvendim tregon shumën e burimeve që ka bashkia për realizimin e funksioneve të veta. I hap rrugë përgatitjes së PBA-së 2026-2028.

Sami Mata: Në cilësinë e kryetarit të komisionit sqaron projektvendimin dhe relacionin. Kërkon miratimin e këtij projektvendimi.

Nuk ka diskutime të tjera. Nuk miratohet. Vetëm 9 vota pro nga 21 anëtarë të pranishëm në mbledhje.

Shqyrtohet pika 5.

Albana Elezaj:

Ky plan ka për qëllim të zhvillojë sistemin arsimor gjithpërfshirës duke filluar nga fëmijët e të rinjtë të cilët duhet të kenë mundësi të barabarta të arsimohen.

Fasli Gërmizi:

Ne e shqyrtuam projektvendimin në komision. Arsimi mbulon një pjesë të mirë shërbimesh. Të hartosh një strategji, duhen reflektuar nevojat dhe buxheti përkatës. Ku do të gjindet buxheti që plani të bëhet efikas. Drejtoritë brenda bashkisë të kenë bashkëpunim mes tyre. Ndalemi te kompetencat që ka bashkia.

Duhet bashkëpunim në cdo organizëm.

Albert Halilaj: Niveli i bashkisë në lidhje me institucionet arsimore është mbi mesataren. Bashkëpunimi është i shkëlqyer. Shkollat janë të grumbulluara në qendër njësie. Kemi problem transportin e mësuesve që ka dështuar. Për pjesën tjetër jemi në bashkitë më të mira për shërbimin në arsim.

Fasli Gërmizi: Kam kërkuar informacion dhe nëse ju e vlerësoni korrekte përgjigjen e ardhur, atëherë unë jam gabim. Dickaje të pabërë nuk mund t’i them e bërë. Jam mësues dhe prind.

Albana Elezaj: Bashkëpunimi ka qenë efektiv. Qëllimi i planit është të përfitojmë investime nga jashtë.

Gëzim Shehu: Në Kodër-Lumë, sipas informacionit që keni sjellë, thuhet që punimet janë në process. Ajo shkollë ka 5 vite që është mbyllur. Ka vetëm një kopsht.

Albert Muja: Puna duhej të fillohej që në qershor.

Albert Halilaj: Nuk ka tregues të matshëm se sa është ndërhyrë. Riparimet janë bërë në kohë. Janë punime rutinë. Regjistrat e prokurimeve janë të hapur.

Musë Kastrati: Shumë shkolla janë pa nxënës.

Hidhet në votim. Miratohet.

Shqyrtohen projektvendimet e paraqitura jashtë rendit të ditës.

Plani i barazisë gjinore miratohet.

Marrëveshja për ngritjen e akademisë së trajnimeve për qeverisjen vendore - TALGA, miratohet. 4 vota kundër.

Shqyrtohet projektvendimi për heqjen e tarifës së kopshteve dhe cerdheve për fëmijët e grave kryefamiljare pasi pranohet të shtohet në rend dite. Ky propozim vjen nga aleanca gjinore dhe gratë këshilltare. Miratohet me të gjitha votat pro.

Kryetari i bashkisë kërkon rinumërim për pikën 4.

Për shkak të pretendimeve për numërim të pasaktë të votave, rihidhet në votim pika 4. Miratohet me 16 vota pro dhe 1 abstenim (Albert Muja)

Mbyllet mbledhja në orën 11:50

**Kukës, datë 09.09.2025**